L 234/190
FI
Euroopan unionin virallinen lehti
22.9.2023
KOMISSION PÄÄTÖS (EU) 2023/1810, annettu 19 päivänä syyskuuta 2023, delegoidun asetuksen (EU) 2015/2446 56 artiklan 1 kohdan mukaista Kambodžan ja Vietnamin välistä laajennettua kumulaatiota koskevasta pyynnöstä siltä osin kuin on kyse yleisessä tullietuusjärjestelmässä delegoidun asetuksen (EU) 2015/2446 nojalla sovellettavista polkupyörien tuotannossa käytettävien tiettyjen ainesten ja osien alkuperäsäännöistä
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 64 artiklan 3 kohdan,
ottaa huomioon Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta 28 päivänä heinäkuuta 2015 annetun komission delegoidun asetuksen (EU) 2015/2446 (2) ja erityisesti sen 56 artiklan,
sekä katsoo seuraavaa:
(1)
Delegoidun asetuksen (EU) 2015/2446 56 artiklan 1 kohdassa säädetään, että Euroopan unionin yleisen tullietuus­ järjestelmän, jäljempänä ’GSP’, edunsaajamaat voivat pyytää laajennettua kumulaatiota sellaisen maan kanssa, jonka kanssa unioni on tehnyt vapaakauppasopimuksen tullitariffeja ja kauppaa koskevan yleissopimuksen, jäljempänä ’GATT-sopimus’, XXIV artiklan mukaisesti.
(2)
Delegoidun asetuksen (EU) 2015/2446 56 artiklan 1 ja 2 kohdassa vahvistetaan edellytykset, joiden täyttyessä GSPedunsaajamaiden voidaan sallia käyttää laajennetussa kumulaatiossa sellaisen maan aineksia, jonka kanssa unioni on tehnyt vapaakauppasopimuksen GATT-sopimuksen XXIV artiklan mukaisesti.
Erityisesti 56 artiklan 1 kohdassa säädetään, että tällaista kumulaatiota voidaan soveltaa vasta sen jälkeen, kun laajennettuun kumulaatioon osallistuvat maat ovat sitoutuneet noudattamaan GSP-alkuperäsääntöjä, EU:n ja Vietnamin välisessä vapaakauppaso­ pimuksessa vahvistettuja alkuperäsääntöjä ja kaikkia muita alkuperäsääntöjen täytäntöönpanoa koskevia säännöksiä tai varmistamaan niiden noudattamisen ja tekemään hallinnollista yhteistyötä varmistaakseen, että kyseiset säännöt pannaan täytäntöön asianmukaisesti sekä unionin osalta että kumulaatioon osallistuvien välillä.
(3)
Komissio tekee päätöksen tällaisesta pyynnöstä sisäisten menettelyjensä mukaisesti.
(4)
Kambodža toimitti 2 päivänä joulukuuta 2022 päivätyllä kirjeellä laajennettua kumulaatiota Vietnamin kanssa koskevan pyynnön delegoidun asetuksen (EU) 2015/2446 56 artiklan 1 kohdan nojalla.
Kambodža pyysi lupaa käyttää tiettyjä polkupyörien tuotannossa käytettäviä Vietnamista peräisin olevia aineksia ja osia Kambodžan alkuperäaineksina ja -osina viedessään kyseisiä polkupyöriä Euroopan unioniin GSP-järjestelmässä myönnettävin etuustullein harmonoidun järjestelmän (HS) nimikkeeseen 87.11, 87.12 tai 95.03 kuuluvina.
(5)
Pyyntönsä tueksi Kambodža muistutti, että koska Vietnam poistettiin GSP-edunsaajamaiden luettelosta 1 päivänä tammikuuta 2023, polkupyörien tuotannossa käytettäviä vietnamilaisia aineksia tai osia ei pidetä alkuperätuotteina, minkä vuoksi kambodžalaiset polkupyörien tuottajat eivät voi viedä kambodžalaisia polkupyöriä unioniin tullitta.
Kambodžan polkupyöräteollisuus tarvitsee kuitenkin edelleen tiettyjä polkupyörien tuotannossa
(1) EUVL L 269, 10.10.2013, s. 1.
(2) EUVL L 343, 29.12.2015, s. 1.